জিনের বিবর্তন হয়েছে তাদের সংখ্যা বাড়ানোর জন্য — এই বলে ডকিন্স যুক্তি দেখান ওই বইয়ে। আমাদের দেহ আমাদের নিজেদের কাছে গুরুত্বপূর্ণ। কিন্তু আমাদের জিনের দিক দিয়ে চিন্তা করলে আমাদের দেহ আসলে পরবর্তী প্রজন্মের কাছে ওই জিনগুলো ছড়িয়ে দেয়ার বাহন মাত্র। আপনার বা আমার দেহে যতগুলো জিন আছে তার সমষ্টিকে বলা হয় জেনোটাইপ। আর এই জিনগুলোতে লেখা সংকেত প্রকাশিত হয়ে যেসব অঙ্গপ্রত্যঙ্গ তৈরি করে কিংবা অন্যান্য কার্যসাধন করে তার সমষ্টিকে বলে ফিনোটাইপ।